b'\n_START_ARTICLE_\nAndromeda (grup\xc4\x97)\n_START_SECTION_\nBiografija\n_START_PARAGRAPH_\n1999 metais Johan Reinholdz \xc4\xafra\xc5\xa1\xc4\x97 demo album\xc4\x85 "Welcome to forever". T\xc5\xb3 pa\xc4\x8di\xc5\xb3 met\xc5\xb3 ruden\xc4\xaf prie jo prisijung\xc4\x97 Martin Hedin (klavi\xc5\xa1iniai), Thomas Lejon (mu\xc5\xa1amieji) ir Gert Daun (bosin\xc4\x97 gitara). \xc5\xa0is ketvertas pasivadino Andromeda._NEWLINE_2000 met\xc5\xb3 kov\xc4\x85 grup\xc4\x97 prad\xc4\x97jo \xc4\xafra\xc5\xa1in\xc4\x97ti debiutin\xc4\xaf album\xc4\x85 su samdytu vokalistu Lawrence Mackrory. Extension of the Wish 2001 met\xc5\xb3 baland\xc4\xaf i\xc5\xa1leido Century Media. Dar prie\xc5\xa1 albumo i\xc5\xa1leidim\xc4\x85 grup\xc4\x99 papild\xc4\x97 vokalistas David Fremberg. Po to Andromeda intensyviai koncertavo \xc5\xa0vedijoje, o spal\xc4\xaf pasirod\xc4\x97 ProgPower festivalyje Nyderlanduose. Taip pat buvo perra\xc5\xa1ytas pirmasis albumas su naujuoju vokalistu._NEWLINE_2002 met\xc5\xb3 vasar\xc4\xaf Andromeda koncertavo Pranc\xc5\xabzijoje kartu su Evergrey. Likusius metus grup\xc4\x97 praleido kurdama ir \xc4\xafra\xc5\xa1in\xc4\x97dama antr\xc4\x85j\xc4\xaf savo darb\xc4\x85 \xe2\x80\x93 II=I (Two Is One)._NEWLINE_2003 met\xc5\xb3 kov\xc4\x85 su Century Media pagalba i\xc5\xa1leistas albumas pasi\xc5\xbeym\xc4\x97jo labiau kompleksiniu, \xc4\xaf vokal\xc4\x85 orientuotu skambesiu. Tais pa\xc4\x8diais metais naujuoju grup\xc4\x97s bosistu tapo Fabian Gustavsson, pakeit\xc4\x99s tik metus grup\xc4\x97je i\xc5\xa1buvus\xc4\xaf Jakob Tanentsapf. Nuo tada grup\xc4\x97s nariai nesikeit\xc4\x97._NEWLINE_Po daugyb\xc4\x97s koncert\xc5\xb3, 2004 metais Andromeda prad\xc4\x97jo dirbti prie tre\xc4\x8diojo albumo. Chimera su Massacre Records pagalba buvo i\xc5\xa1leistas 2006 met\xc5\xb3 saus\xc4\xaf ir muzikine prasme buvo kiek paprastesnis negu ankstesni darbai._NEWLINE_2008 metais buvo i\xc5\xa1leistas ketvirtasis Andromeda albumas The Immunity Zone._NEWLINE_2011 m. grup\xc4\x99 paliko bosistas Fabian Gustavsson, j\xc4\xaf pakeit\xc4\x97 Linus Abrahamson. Tais pa\xc4\x8diais metais buvo i\xc5\xa1leistas ir penktasis studijinis albumas Manifest Tyranny.'